Zoologie CRANIA SELECTA. (45) 255 
CAP. IL. 
Crania Calmuccorum. 
» 
$ LL Craniorum apud nos numerus et origo. 
Calmuccorum erania 15 ad manus habemus, quorum maxima pars — et quidem 13 — in 
vicinitate coloniae fratrum Moravicorum Sareptae collecta sunt, vel per amicos Glitsch et 
Becker, coloniae dictae incolas, vel per me ipsum. Incipit ibi desertum Calmuccis habitatum. 
Reliqua duo crania empta sunt et originis incertae, quod ad regionem habitationis attinet. Ex 
tanto numero descriptionem generalem et mensuras medias deducere arridet. Cum vero inter 
crania vera Sareptana unum (num. 7 sequentis enumerationis) a reliquis aberret occipite valde 
producto, conoideo, unde longitudo eximia 761 linearum Angl., cum practerea in eodem 
cranio meatus auditorius externus multo magis distet a parte prominente occipitis quam à 
glabella, quae ratio contraria est in reliquis omnibus, cum praeterea maxima latitudo crann, 
non obstante occipite producto ante porum acusticum observetur, non possum non suspicari 
hybriditatem et quidem commixtionem, uti dicunt, sanguinis Germanici. Nam quae contra 
regulam Calmuccorum in hoc cranio observantur, sunt ad regulam in cranïis Germanicis*). Si 
vero hybriditate non infectum est hoc cranium, certe deformatione laborat, forsan inde orta 
quod nimis cito coaluerit sutura sagittalis, cujus vestigia tantum apparent. Rejeci ergo hoc 
cranium in deducendis mensuris mediis. Reposui praeterea alterum cranium ex alienis, 1. e. 
origine incertis (n. 10), quia facie manifeste prognatha brevi, fronte valde reclinata, tota 
calvaria depressa et posteriora versus dilatata multo magis convenit cum cranio geutis Mon- 
golicae proprie sic dictae, quod ex ipsa Mongolia habemus. Pro Calmuccano emi quidem à 
medico quodam, qui vero locum originis indicare non potuit. Si verus est Ca/muccus, ad magis 
orientales forsan pertinet. Nam terrae Calmuccis inhabitatae valde extensae sunt. Incipiunt cum 
deserto quod ad occidentem Volgae inferioris et partis septentrionalis maris Caspiei Jacet et 
extenduotur ad montes «HKienlun» et ultra eos in remotas regiones Jmperüi Sinensis. Desunt 
nobis specimina authentica ex illis regionibus orientalibus. His binis rejectis mensuras addidi 
ectypi cranii egregii Calmucci Volgensis et cranii, quod ex urbe Astrachan missum in cele- 
berrima collectione Blumenbachii Goettingae servatur. 
Quo factum est ut numuerus denarius completus sit; separavi enim quinque crania quae 
vel certe feminea sunt, vel tam juvenilia ut a femineis parum differant. No inutile videbatur 
differentiam utriusque sexus, quae magna est in hoc populo, exponere. Quod vero ipsas mensuras 
medias feminarum, ex quinis craniis deductas attinet, non dubito eas justo minores esse, cum 
iu bae secunda sectione juvenilia adsint specimina, in prima (virorum scilicet), vero desint. 

*) Summa latitude cranii in populis Germanicis potius supra meatum aud. esse solet quam ante eum, formatio 
occipitis omnino Germanica est. 
